CELEX: 62013CN0603
Language: sk
Date: 2013-11-22 00:00:00
Title: Vec C-603/13 P: Odvolanie podané 22. novembra 2013 : Galp Energia España, SA, Petróleos de Portugal (Petrogal), SA, Galp Energia, SGPS, SA, proti rozsudku Všeobecného súdu (ôsma komora) zo 16. septembra 2013 vo veci T-462/07, Galp Energia España, SA, Petróleos de Portugal (Petrogal), SA, Galp Energia, SGPS, SA/Európska komisia

25.1.2014   
            
            
               SK
            
            
               Úradný vestník Európskej únie
            
            
               C 24/12
            
         Odvolanie podané 22. novembra 2013: Galp Energia España, SA, Petróleos de Portugal (Petrogal), SA, Galp Energia, SGPS, SA, proti rozsudku Všeobecného súdu (ôsma komora) zo 16. septembra 2013 vo veci T-462/07, Galp Energia España, SA, Petróleos de Portugal (Petrogal), SA, Galp Energia, SGPS, SA/Európska komisia
   (Vec C-603/13 P)
   2014/C 24/23
   Jazyk konania: angličtina
   
      Účastníci konania
   
   
      Odvolatelia: Galp Energia España, SA, Petróleos de Portugal (Petrogal), SA, Galp Energia, SGPS, SA (v zastúpení: M. Slotboom, advocaat)
   
      Ďalší účastník konania: Európska komisia
   
      Návrhy odvolateľov
   
   
               —
            
            
               zrušiť rozsudok v súlade s odvolacími dôvodmi uvedenými v tomto odvolaní a/alebo zrušiť články 1, 2 a 3 rozhodnutia v rozsahu, v akom sa týkajú odvolateľov, a/alebo zrušiť článok 2 rozhodnutia v rozsahu, v akom bola odvolateľom uložená pokuta, alebo znížiť pokutu uloženú odvolateľom v článku 2 rozhodnutia,
            
         
               —
            
            
               zrušiť rozsudok a vrátiť vec Všeobecnému súdu na rozhodnutie vo veci, v zmysle usmernenia poskytnutého Súdnym dvorom,
            
         
               —
            
            
               zaviazať Komisiu na náhradu trov tohto konania.
            
         
      Odvolacie dôvody a hlavné tvrdenia
   
   Odvolatelia uvádzajú, že napadnutý rozsudok má byť zrušený z týchto dôvodov:
   
                
            
            
               Všeobecný súd nesprávne uplatnil článok 81 ods. 1 ES, skreslil dôkazy, nedodržal procesné predpisy týkajúce sa posúdenia dôkazov a porušil všeobecnú zásadu prezumpcie neviny zaručenú článkom 48 Charty základných práv, keď určil, že nemožno konštatovať, že Komisia protiprávne rozhodla, že účastníci konania sa zúčastňovali na cenovej koordinácii „do roku 2002“. Navyše Všeobecný súd toto rozhodnutie dostatočne neodôvodnil.
            
         
                
            
            
               Všeobecný súd nesprávne uplatnil článok 81 ods. 1 ES, skreslil dôkazy, nedodržal procesné predpisy týkajúce sa posúdenia dôkazov, vrátane porušenia zásady „ne ultra petita“, porušenia práva na riadny proces a práva na obhajobu (právo byť vypočutý), keď rozhodol, že účastníci konania môžu byť zodpovední za systém dozoru a kompenzačný mechanizmus, a preto netreba meniť výšku pokuty.
            
         
                
            
            
               Všeobecný súd porušil základné právo účastníkov konania, aby bola vec rozhodnutá v primeranej lehote.